Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: intézmények működéséről szóló 11/1994. (VI. 8.) MKM rendeletet úgy, hogy az tegye kötelezővé a közoktatási intézmények házirendjeinek évenkénti felülvizsgálatát. A válaszadásra nyitva álló határidő még nem telt el.
Paragraph Index: 307

intézmények működéséről szóló 11/1994. (VI. 8.) MKM rendeletet úgy, hogy az tegye kötelezővé a közoktatási intézmények házirendjeinek évenkénti felülvizsgálatát. A válaszadásra nyitva álló határidő még nem telt el. A vizsgálat megállapította, hogy az Egressy Gábor Ipari Szakközépiskolában a fegyelmi eljárás során az intézmény fegyelmi büntetésként alkalmazta az iskolából való eltanácsolást, a tantestületi fegyelmit, fegyelmivel az iskolából való eltanácsolást, felfüggesztett tantestületi fegyelmit, azzal a kitétellel, hogy újabb vétség esetén a tanulót tárgyalás nélkül kizárják az iskolából. A Köot. tételesen felsorolja a kiszabható fegyelmi büntetéseket. A fenti eljárások során alkalmazott fegyelmi büntetések, figyelemmel arra, hogy azok a törvényi előírástól eltérőek, önkényesnek minősülnek. A vizsgálat megállapította azt is, hogy a paksi Energetikai Szakképzési Intézetben két esetben fordult elő, hogy a kiszabott büntetések mellett az igazgató saját hatáskörében „tanulói juttatások” megvonása fegyelmi büntetést is alkalmazott. Ez az eljárás azért sérti a jogszabályok előírásait, mert az igazgató által, külön eljárás mellőzésével kiszabott büntetés csak törvényes fegyelmi eljárás során, fegyelmi büntetésként, és csak a nevelő testület, illetve a fegyelmi bizottság által alkalmazható szankció. Tekintettel arra, hogy az okozott sérelmek az érintettek által orvosolhatóak, az alkotmányos jogokkal összefüggő visszásságok jövőbeni elkerülése érdekében az országgyűlési biztos az iskola igazgatóihoz fordult ajánlásaival. A válaszadásra nyitva álló határidő még nem telt el. A budaörsi Illyés Gyula Gimnázium házirendjének a diákok iskolába történő utazásával, a tömegközlekedési eszközökön tanúsítandó viselkedésével, valamint a tanulók iskolán kívüli magatartásával összefüggő szabályaival kapcsolatban megállapítottuk, hogy ezek a rendelkezések törvénysértőek, mert szabályozási hatáskör hiányában születtek. Aggasztónak tartottuk továbbá, hogy a házirend az igazolatlan mulasztások szankciójaként az iskola által előírt félévi, illetve év végi belső vizsga tantárgyainak számát növeli, mert az iskolai számonkérés és osztályozás célja csak és kizárólag a tanuló teljesítményének értékelése lehet, nem szolgálhat fegyelmi eszközként. A házirend sérti a Rendelet előírásait is, mert a tanuló távolmaradásának, mulasztásának igazolására vonatkozó rendelkezéseivel olyan kérdéskört szabályoz, amelyet a Rendelet alapján a nevelési-oktatási intézmény szervezeti és működési szabályzatának kell tartalmaznia. Tekintettel arra, hogy az okozott sérelmek az érintett által orvosolhatóak, az alkotmányos jogokkal összefüggő visszásságok megszüntetése, illetőleg jövőbeni elkerülése érdekében az országgyűlési biztos az iskola igazgatójához fordult ajánlásával. A válaszadásra nyitva álló határidő még nem telt el. II. Vizsgálatunk során szerzett tapasztalataink alapján általánosságban megállapítható, hogy azokat a jogokat, amelyeket a közoktatási törvény a diákok egyéni vagy kollektív jogaként felsorol, az érintettek alig ismerik. Javarészt azok az erősen megcsonkított változatok is ismeretlenek számukra, amelyeket az iskolai házirendek mégis tartalmaznak. A házirendeket általában az év elején tartott osztályfőnöki órán ismertetik, jobb esetben megtárgyalják. Elvétve találhatók meg az osztálytermek falán, a legritkább esetben kapják kézbe a tanulók írásban. Csupán egyetlen iskolában találtunk olyan házirendet, amely a diákokat megillető általánosabb emberi és a speciális tanulói jogokat megközelítő teljességgel tartalmazta. Még ebben az iskolában sem tapasztaltuk azonban, hogy ezeket a jogokat az érintettek ismerték volna. A vizsgálat tapasztalatai alapján leszögezhető, hogy a diákjogok ismertségéhez nem elegendő a jogok puszta megfogalmazása és deklarálása. Az ismeretek átadása a valóságos pedagógiai gyakorlat hétköznapjaiban lehetséges. A tanulói jogokkal kapcsolatos ismeretek gyakorlati közvetítésének hiánya veszélyezteti az ifjúság érdekeinek alkotmányos védelmét deklaráló alapelv maradéktalan érvényesülését. Ennek orvoslását szolgálná a nemzeti alaptanterv olyan módosítása, amely az ember és társadalom műveltségi területén, az életkorhoz igazodó részletességgel jelenítené meg a tanulói jogokkal kapcsolatos ismereteket. Az alkotmányos joggal összefüggő visszásság orvoslása érdekében az országgyűlési biztos ajánlásában kezdeményezte, hogy az oktatási miniszter tegyen javaslatot a nemzeti alaptanterv kiadásáról szóló kormányrendelet módosítására annak érdekében, hogy a NAT Ember és társadalom műveltségi területén az életkorhoz igazodó részletességgel jelenjenek meg a tanulói jogokkal kapcsolatos ismeretek. A válaszadásra nyitva álló határidő még nem telt el. Az 1997. és 1998. évi Országos Diákparlamenten elhangzottak, valamint helyszíni vizsgálataink azt mutatták, hogy a diákönkormányzatok működési feltételeinek hiányzik az anyagi fedezete. A törvény biztosította költségvetési támogatás a jelenlegi rendszerben nem vagy nem feltétlenül jut el a diákönkormányzatokhoz. Ahhoz azonban, hogy a diákönkormányzat törvényben biztosított jogait ténylegesen gyakorolhassa, illetőleg kötelezettségeit teljesíthesse, szüksége van a diákönkormányzatok céljára rendelt pénzeszközökre. A megfelelő jogi garanciák hiánya veszélyezteti az ifjúság érdekeinek alkotmányos védelmét deklaráló alapelv maradéktalan érvényesülését. Ennek orvoslását szolgálná a diákönkormányzatok működéséhez nyújtott állami támogatás célhoz jutását garantáló jogszabályi biztosítékok kidolgozása. 1999/79/II. szám Az alkotmányos joggal összefüggő visszásság orvoslása érdekében az országgyűlési biztos ajánlásában kezdeményezte, hogy az oktatási miniszter tegyen javaslatot arra, hogy a diákönkormányzat működéséhez nyújtott állami támogatás az önkormányzatok normatív támogatásától elkülönítetten, célhoz rendelt állami költségvetési hozzájárulásként utalják ki. Kezdeményezte, hogy az oktatási miniszter dolgozza ki azokat a jogszabályi feltételeket is, amelyek biztosítják, hogy a diákönkormányzatok a működésükhöz szükséges állami támogatáshoz garantáltan hozzájuthassanak. A válaszadásra nyitva álló határidő még nem telt el. III. A miskolci Földes Ferenc Gimnázium helyszíni vizsgálata során azt tapasztaltuk, hogy a régi épület állapotából fakadóan gyakran fordul elő a vakolat és díszburkolat nagyobb darabjainak lehullása az épület utcai vagy udvari falairól. Csak a véletlennek köszönhető, hogy ebből eddig még nem származott komoly baleset. Az élethez való joggal összefüggésben felmerült visszásság orvoslása érdekében az országgyűlési biztos indítványozta, hogy Miskolc MJ Város polgármestere kezdeményezze a Földes Ferenc Gimnázium vizsgálata során általa feltárt, az épület állagából fakadó, alkotmányos jogokkal összefüggő visszásságot előidéző hiányosságok megszüntetését Miskolc MJ Város Közgyűlésénél. A válaszadásra nyitva álló határidő még nem telt el. A szolnoki Varga Katalin Gimnáziumban annak ellenére, hogy az iskola épületét a közelmúltban újították fel, a belső udvarra néző falakon már fennáll a vakolatomlás veszélye. Az élethez való joggal összefüggésben felmerült visszásság orvoslása érdekében az országgyűlési biztos indítványozta, hogy Szolnok MJ Város polgármestere kezdeményezze, a Varga Katalin Gimnázium vizsgálata során általa feltárt, az épület állagából fakadó, alkotmányos jogokkal összefüggő visszásságot előidéző hiányosságok megszüntetését Szolnok MJ Város Közgyűlésénél. A válaszadásra nyitva álló határidő még nem telt el. A budaörsi Illyés Gyula Gimnázium és Közgazdasági Szakközépiskola igazgatóhelyettese tájékoztatott arról, hogy az iskola helyiségeinek álmennyezetei gipszből készültek, amelyek lehullásuk esetén komoly balesetet idézhetnek elő. Az álmennyezet egyes darabjainak leszakadása már előfordult, és csak a véletlennek köszönhető, hogy nem tanteremben vagy más olyan helyiségben, ahol diákok tartózkodtak. Az élethez való joggal összefüggésben felmerült visszásság orvoslása érdekében az országgyűlési biztos indítványozta, hogy Budaörs Város polgármestere kezdeményezze az Illyés Gyula Gimnázium vizsgálata során általa feltárt, az épület tantermei álmennyezeteinek állapotából fakadó, alkotmányos joggal összefüggő visszásság megszüntetését Budaörs Város Önkormányzatának Képviselő-testületénél. A válaszadásra nyitva álló határidő még nem telt el. IV—V. Az Egressy Gábor Ipari Szakközépiskola helyszíni vizsgálata során megvizsgált jegyzőkönyvekből megállapítható volt, hogy a fegyelmi eljárás során igénybe vehető jogorvoslati lehetőségükről az érdekelteket nem tájékoztatták, csak nyilatkoztatták őket arra vonatkozóan, hogy kívánnak-e fellebbezni. Ez az eljárás sértette a Rendeletnek azt az előírását, amely szerint az írásba foglalt fegyelmi határozat rendelkező részének a határozatot hozó szervnek, a határozat számának és tárgyának, a tanuló személyi adatainak, a fegyelmi büntetés, a büntetés időtartamának, esetleges felfüggesztésének megjelölésén túl tartalmaznia kell a jogorvoslati eljárást megindító kérelmi jogra való utalást is. A vizsgálat megállapította továbbá, hogy az iskolában lefolytatott fegyelmi eljárások során a fegyelmi bizottság azzal, hogy a fegyelmi tárgyaláson hozott döntését több esetben alakszerű határozat helyett a tárgyaláson készült jegyzőkönyvekben rögzítette, megsértette mind a Köot., mind a Rendelet fegyelmi eljárásra vonatkozó kötelező előírásait. Ez az eljárás, valamint az önkényesen alkalmazott fegyelmi büntetési formák alkotmányos jogokkal összefüggő visszásságot idéztek elő. Tekintettel arra, hogy az okozott sérelem az érintett által orvosolható, az alkotmányos jogokkal összefüggő visszásság jövőbeni elkerülése érdekében az országgyűlési biztos az iskola igazgatójához fordult ajánlásával. A válaszadásra nyitva álló határidő még nem telt el. A Trefort Ágoston Villamos- és Fémipari Szakképző Iskolában folyt fegyelmi eljárások dokumentumainak vizsgálata során megállapítottuk, hogy a fegyelmi bizottság azzal, hogy egyes fegyelmi tárgyalásokról egyáltalán nem készített jegyzőkönyvet, megsértette a Rendelet fegyelmi eljárásra vonatkozó kötelező előírásait. Eljárásával alkotmányos jogokkal összefüggő visszásságot idézett elő. Tekintettel arra, hogy az okozott sérelem az érintett által orvosolható, az alkotmányos jogokkal összefüggő visszásság jövőbeni elkerülése érdekében az országgyűlési biztos az iskola igazgatójához fordult ajánlásával. A válaszadásra nyitva álló határidő még nem telt el. V. A vizsgálat megállapítása szerint a Földes Ferenc Gimnázium tanulóinak legmagasabb szintű testi és lelki egészséghez fűződő jogának maradéktalan érvényesülését csorbítják az épület nyílászáróinak hibái és az alagsorban kialakított tornatermekben a természetes fény és a megfelelő szellőztetés hiánya. Az alkotmányos joggal összefüggésben felmerült visszásság orvoslása érdekében az országgyűlési biztos indítványozta, hogy Miskolc MJ Város polgármestere kezdeményezze a Földes Ferenc Gimnázium vizsgálata során általa feltárt visszásságot előidéző hiányosságok megszüntetését Miskolc MJ Város Közgyűlésénél. A válaszadásra nyitva álló határidő még nem telt el. A sárospataki Árpád Vezér Gimnázium épületének fűtése egy városi lakótelep távhőközpontján keresztül történik. Ez az adottság meghatározó abból a szempontból, hogy a hűvösebb időszakokban milyen belső hőmérséklet biztosítható az iskolában. Tekintettel arra is, hogy a gimnázium nyílászáróinak szigetelése nem megfelelő, e körülmények együttes hatása miatt az épület egyes északi fekvésű, kis alapterületű, de magas boltozatú tantermeiben a téli időszakban csak 14—18 Celsius fok közötti hőmérséklet biztosítható. További problémát jelent, hogy a tervezőépítész az iskola lépcsőfeljáróira olyan díszítő elemeket helyezett el, amelyek a lépcső fölé benyúlva egy 170 cm-nél magasabb személynek, kellő körültekintés nélküli közlekedése 1999/79/II. szám esetén súlyos fejsérülést okozhatnak. Csak a véletlennek köszönhető hogy ebből eddig nem történt baleset. A vizsgálat megállapította azt is, hogy az Árpád Vezér Gimnázium tanulóinak legmagasabb szintű testi és lelki egészséghez fűződő jogának maradéktalan érvényesülését csorbítja az, hogy a fogászati alapellátást működtető önkormányzat a jogszabályi kötelezés ellenére nem gondoskodott az iskolafogászati gyógyító és megelőző ellátásról az Árpád Vezér Gimnázium tanulói részére. Az alkotmányos joggal összefüggésben felmerült visszásság orvoslása érdekében az országgyűlési biztos indítványozta, hogy Sárospatak Város polgármestere kezdeményezze az Árpád Vezér Gimnázium vizsgálata során általa feltárt, az épület tervezésének, kivitelezésének és felszerelésének hiányosságaiból fakadó, alkotmányos jogokkal összefüggő visszásságok megszüntetését Sárospatak Város Önkormányzatának Képviselő-testületénél.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes